CELEX: 32014R1294
Language: el
Date: 2014-12-04 00:00:00
Title: Εκτελεστικός κανονισμός (ΕΕ) αριθ. 1294/2014 της Επιτροπής, της 4ης Δεκεμβρίου 2014 , για την τροποποίηση του κανονισμού (ΕΚ) αριθ. 1238/95 όσον αφορά το επίπεδο του τέλους αίτησης και του τέλους εξέτασης που καταβάλλονται στο Κοινοτικό Γραφείο Φυτικών Ποικιλιών

5.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/30
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1294/2014 ΤΗΣ ΕΠΙΤΡΟΠΉΣ
   της 4ης Δεκεμβρίου 2014
   για την τροποποίηση του κανονισμού (ΕΚ) αριθ. 1238/95 όσον αφορά το επίπεδο του τέλους αίτησης και του τέλους εξέτασης που καταβάλλονται στο Κοινοτικό Γραφείο Φυτικών Ποικιλιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1), και ιδίως το άρθρο 113,
   Κατόπιν διαβούλευσης με το διοικητικό συμβούλιο του Κοινοτικού Γραφείου Φυτικών Ποικιλιών,
   Εκτιμώντας τα ακόλουθα:
   
               (1)
            
            
               Το άρθρο 7 του κανονισμού (ΕΚ) αριθ. 1238/95 της Επιτροπής (2) προβλέπει διατάξεις σχετικά με το επίπεδο του τέλους αίτησης που καταβάλλεται στο Κοινοτικό Γραφείο Φυτικών Ποικιλιών («το Γραφείο») για την επεξεργασία των αιτήσεων για τη χορήγηση κοινοτικού δικαιώματος επί φυτικής ποικιλίας.
            
         
               (2)
            
            
               Με βάση την πείρα που αποκτήθηκε από το Γραφείο σχετικά με το κόστος που συνδέεται με την επεξεργασία των αιτήσεων για τη χορήγηση κοινοτικών δικαιωμάτων επί φυτικών ποικιλιών οι οποίες δεν είναι έγκυρες, είναι σκόπιμο να μειωθεί το ποσό του τέλους αίτησης που παρακρατείται από το Γραφείο.
            
         
               (3)
            
            
               Το άρθρο 8 παράγραφος 1 και το παράρτημα I του κανονισμού (ΕΚ) αριθ. 1238/95 καθορίζουν τα επίπεδα των τελών για τη ρύθμιση και τη διενέργεια της τεχνικής εξέτασης ποικιλίας η οποία αποτελεί το αντικείμενο αίτησης για κοινοτικό δικαίωμα επί φυτικής ποικιλίας που καταβάλλεται στο Γραφείο («το τέλος εξέτασης»).
            
         
               (4)
            
            
               Όσον αφορά την τεχνική εξέταση ποικιλιών που ειδικά συστατικά τους πρέπει να αναπολλαπλασιασθούν για την παραγωγή υλικού προς εξέταση, η πείρα έχει δείξει ότι το κόστος για την εν λόγω εξέταση μπορεί να διαφέρει σε μεγάλο βαθμό από τη μία περίπτωση στην άλλη. Το τέλος που καταβάλλεται για την τεχνική εξέταση θα πρέπει να καλύπτει το κόστος για την τεχνική εξέταση της ποικιλίας και για κάθε συγκεκριμένο συστατικό της ποικιλίας. Συνεπώς, δεν θα πρέπει να οριστεί ανώτατο ποσό όσον αφορά το τέλος που καταβάλλεται για την τεχνική εξέταση σε τέτοιες περιπτώσεις.
            
         
               (5)
            
            
               Από την πείρα που αποκτήθηκε σχετικά με την τεχνική εξέταση προκύπτει επιπλέον ότι το συνολικό ποσό των τελών εξέτασης που χρεώνει το Γραφείο δεν καλύπτει το συνολικό ποσό των τελών που πρέπει να καταβάλλει το Γραφείο στα γραφεία εξέτασης. Ωστόσο, τα τέλη που χρεώνει το Γραφείο θα πρέπει να καλύπτουν καταρχήν τα τέλη τα οποία καταβάλλει. Τα τέλη που καθορίζονται στο παράρτημα I του κανονισμού (ΕΚ) αριθ. 1238/95 θα πρέπει, επομένως, να αυξηθούν. Ταυτόχρονα, θα πρέπει να απλουστευτούν οι ομάδες κόστους που απαριθμούνται στο εν λόγω παράρτημα.
            
         
               (6)
            
            
               Ως εκ τούτου, ο κανονισμός (ΕΚ) αριθ. 1238/95 θα πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα κοινοτικά δικαιώματα επί φυτικών ποικιλιών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1238/95 τροποποιείται ως εξής:
   
               1)
            
            
               Στο άρθρο 7, η παράγραφος 7 αντικαθίσταται από το ακόλουθο κείμενο:
               «7.   Όποτε εισπράττεται το τέλος αίτησης αλλά η τελευταία δεν είναι έγκυρη βάσει του άρθρου 50 του βασικού κανονισμού, το Γραφείο παρακρατεί ποσό 200 ευρώ από το τέλος αίτησης και επιστρέφει το υπόλοιπο ποσό χρημάτων, όταν γνωστοποιεί στον αιτούντα τις διαπιστωθείσες στην αίτηση ελλείψεις».
         
               2)
            
            
               Στο άρθρο 8, η παράγραφος 1 αντικαθίσταται από το ακόλουθο κείμενο:
               «1.   Για τη ρύθμιση και τη διενέργεια της τεχνικής εξέτασης της ποικιλίας η οποία αποτελεί το αντικείμενο αίτησης για κοινοτικό δικαίωμα επί φυτικής ποικιλίας (τέλος εξέτασης) πρέπει να καταβάλλονται τέλη όπως ορίζεται στο παράρτημα I για κάθε περίοδο βλαστήσεως που έχει αρχίσει. Στην περίπτωση ποικιλιών που ειδικά συστατικά τους πρέπει να αναπολλαπλασιασθούν για παραγωγή υλικού προς εξέταση, το τέλος εξέτασης που καθορίζεται στο παράρτημα I χρεώνεται για κάθε τέτοια ποικιλία για κάθε συστατικό της του οποίου η επίσημη περιγραφή δεν είναι διαθέσιμη και το οποίο πρέπει επίσης να εξεταστεί».
         
               3)
            
            
               Το παράρτημα I τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Δεκεμβρίου 2014.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 227 της 1.9.1994, σ. 1.
   
      (2)  Κανονισμός (ΕΚ) αριθ. 1238/95 της Επιτροπής της 31ης Μαΐου 1995 για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τα τέλη που καταβάλλονται στο Κοινοτικό Γραφείο Φυτικών Ποικιλιών (ΕΕ L 121 της 1.6.1995, σ. 31).
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 1238/95 αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ I
            Τέλη σχετικά με τις τεχνικές εξετάσεις όπως αναφέρονται στο άρθρο 8
            Το τέλος που καταβάλλεται για την τεχνική εξέταση μιας ποικιλίας κατ' εφαρμογή του άρθρου 8 προσδιορίζεται σύμφωνα με τον ακόλουθο πίνακα:
            
                        (σε EUR)
                     
                  
                         
                     
                     
                        Ομάδα ανάλογα με το κόστος
                     
                     
                        Τέλος
                     
                  
                        
                           Ομάδα γεωργικών ειδών
                        
                     
                  
                        1
                     
                     
                        Πατάτες
                     
                     
                        1 960
                     
                  
                        2
                     
                     
                        Ελαιοκράμβη
                     
                     
                        1 860
                     
                  
                        3
                     
                     
                        Καλλιέργειες λειμώνιων ειδών
                     
                     
                        2 210
                     
                  
                        4
                     
                     
                        Λοιπά γεωργικά είδη
                     
                     
                        1 430
                     
                  
                        
                           Ομάδα οπωροφόρων ειδών
                        
                     
                  
                        5
                     
                     
                        Μήλο
                     
                     
                        3 210
                     
                  
                        6
                     
                     
                        Φράουλα
                     
                     
                        2 740
                     
                  
                        7
                     
                     
                        Λοιπά είδη φρούτων
                     
                     
                        2 550
                     
                  
                        
                           Ομάδα καλλωπιστικών φυτών
                        
                     
                  
                        8
                     
                     
                        Καλλωπιστικά φυτά με ζώσα συλλογή αναφοράς, δοκιμή θερμοκηπίου
                     
                     
                        2 140
                     
                  
                        9
                     
                     
                        Καλλωπιστικά φυτά με ζώσα συλλογή αναφοράς, δοκιμή υπαίθρου
                     
                     
                        1 960
                     
                  
                        10
                     
                     
                        Καλλωπιστικά φυτά χωρίς ζώσα συλλογή αναφοράς, δοκιμή θερμοκηπίου
                     
                     
                        1 770
                     
                  
                        11
                     
                     
                        Καλλωπιστικά φυτά χωρίς ζώσα συλλογή αναφοράς, δοκιμή υπαίθρου
                     
                     
                        1 570
                     
                  
                        12
                     
                     
                        Καλλωπιστικά φυτά, ειδικοί φυτοϋγειονομικοί όροι
                     
                     
                        3 040
                     
                  
                        
                           Ομάδα κηπευτικών ειδών
                        
                     
                  
                        13
                     
                     
                        Κηπευτικά είδη, δοκιμή θερμοκηπίου
                     
                     
                        2 150
                     
                  
                        14
                     
                     
                        Κηπευτικά είδη, δοκιμή υπαίθρου
                     
                     
                        1 960»